NWR รับทรัพย์เกือบ 7 พันลบ. หลังคว้างานโครงสร้าง-สถาปัตย์สถานีรถไฟฟ้าสายสีเหลือง-สีชมพู
NWR รับทรัพย์เกือบ 7 พันลบ. หลังคว้างานโครงสร้าง-สถาปัตย์สถานีรถไฟฟ้าสายสีเหลือง (ลาดพร้าว-สำโรง) – สีชมพู (ช่วงแคราย-มีนบุรี)
13 ธ.ค. 2561

บริษัท เนาวรัตน์พัฒนาการ จำกัด (มหาชน) หรือ NWR เปิดเผยว่า เมื่อวันที่ 12 ธ.ค. 61 บริษัทฯ ได้ลงนามในสัญญาก่อสร้างงานโครงสร้างและงานสถาปัตย์ สถานีรถไฟฟ้าโครงการก่อสร้างรถไฟฟ้า 2 สาย จากบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC  รวมมูลค่า 6,625.88 ล้านบาท
โดยประกอบด้วย สถานีรถไฟฟ้าโครงการก่อสร้างรถไฟฟ้าสายสีเหลือง ช่วงลาดพร้าว-สำโรง มูลค่าโครงการ 3,085.65 ล้านบาท (รวมภาษีมูลค่าเพิ่ม) และสถานีรถไฟฟ้าโครงการก่อสร้างรถไฟฟ้าสายสีชมพู ช่วงแคราย-มีนบุรี มูลค่า 3,540.23 ล้านบาท (รวมภาษีมูลค่าเพิ่ม) โดยมีระยะเวลาก่อสร้าง 950 วัน